
Становище от съгласуване на частична предварителна оценка на въздействието на проект на Закон за изменение и допълнение на Закона за 
Стр. 2 от 5
	Относно Раздел 1 „Проблем/проблеми за решаване“:
В този раздел следва да се изясни какъв е проблемът/проблемите, каква е същността му и какви са причините, които налагат нормативна промяна. За целта, при представянето на проблема е необходимо да се опише причинно-следствената връзка и да се изясни защо е необходима регулаторна промяна. Във Вариант 2 на раздел 4 „Варианти на действие. Анализ на въздействията“ е представена част от относимата информация, която препоръчваме да бъде включена в настоящия раздел и да бъде допълнена.
Относно раздел 2 „Цели“:
Препоръчваме целите да бъдат формулирани по начин, който ги прави специфични, измерими, осъществими, реалистични и времево обвързани, като същевременно ясно кореспондират с установените причини за възникване на проблема и с предложените варианти на действие за тяхното отстраняване. Обръщаме внимание, че при дефинирането на проблема и разглеждането на Вариант 2 са идентифицирани допълнителни нормативни промени, за които не са формулирани съответстващи цели. 
Относно раздел 4 „Варианти на действие. Анализ на въздействията”:
Препоръчваме вариантите да се разгледат и аргументират по-подробно, тъй като в момента се наблюдава различно ниво на детайлност. Представянето на всеки вариант следва да включва информация и описание на всички действия и мерки, включително на конкретните нормативни промени, които се предвиждат за реализиране на всеки от вариантите. 
В оценката на въздействието следва да бъде представена конкретна и обоснована информация за очакваните промени, произтичащи от предложените нормативни промени, по отношение на микро-, малките и средните предприятия, останалите засегнати и заинтересовани лица и компетентните административни органи. За всяка от посочените групи следва да се посочи характерът на очакваното въздействие, а когато не се предвижда промяна или въздействие, това да бъде изрично обосновано.
Относно раздел 5 „Сравняване на вариантите“:
Препоръчваме информацията, представена в този раздел, да се допълни, при необходимост, в съответствие с направените препоръки по предходните раздели.
Относно раздел 6.1. „Промяна в административната тежест за физическите и юридическите лица от прилагането на препоръчителния вариант (включително по отделните проблеми)“ 
Представената информация в този раздел следва да се допълни с всички налични изводи по отношение на намаляване на административната тежест, като се обоснове как прехвърлянето на дейностите от Държавен фонд „Земеделие“ – Разплащателна агенция на Управляващия орган на СПРЗСР и останалите предложени промени ще допринесат за това. 
Относно раздел 6.4. „По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?“:
В съответствие с препоръката по раздел 4, информацията в този раздел следва да се прецизира и да се допълни, при необходимост, с данни относно въздействието на предлаганите нормативни промени върху МСП.
Относно раздел 11 „Информационни източници“:
В този раздел препоръчваме да се посочат източниците на информация за извършване на оценката (анализи, доклади, стратегически документи и т.н.), включително и действащи нормативни актове. За източниците, които са достъпни в интернет, предлагаме да се посочат хиперлинкове. 




	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.
**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.
***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

	ИСКРЕН ИВАНОВ
ДИРЕКТОР НА ДИРЕКЦИЯ 
„КООРДИНАЦИЯ И МОДЕРНИЗАЦИЯ НА АДМИНИСТРАЦИЯТА“ В
АДМИНИСТРАЦИЯТА НА МИНИСТЕРСКИЯ СЪВЕТ




image1.emf
X


